แรงซื้อกลับ “แบงก์-เปิดเมือง” ดัน SET ปิดเช้ารีบาวด์ 3 จุด
แรงซื้อกลับ “แบงก์-เปิดเมือง” ดัน SET ปิดเช้ารีบาวด์ 3 จุด ช่วงบ่ายคาดแกว่งตัวคล้ายกับช่วงเช้า ให้แนวรับไว้ที่ 1,550-1,560 จุด และแนวต้าน 1,580 จุด
แรงซื้อกลับ “แบงก์-เปิดเมือง” ดัน SET ปิดเช้ารีบาวด์ 3 จุด ช่วงบ่ายคาดแกว่งตัวคล้ายกับช่วงเช้า ให้แนวรับไว้ที่ 1,550-1,560 จุด และแนวต้าน 1,580 จุด
23 มิ.ย. 2565

นายวิจิตร อารยะพิศิษฐ ผู้อำนวยการอาวุโสและนักกลยุทธ์การลงทุน ฝ่ายวิจัย บล.เมย์แบงก์ (ประเทศไทย) กล่าวว่า ตลาดหุ้นไทยเช้านี้แกว่งตัวในกรอบแคบๆ บวก-ลบสลับกัน คล้ายกับตลาดหุ้นอื่นในภูมิภาคเอเชีย เนื่องจากนักลงทุนได้ตอบรับถ้อยแถลงของนายเจอโรม พาวเวล ประธานธนาคารกลางสหรัฐ (เฟด) ที่กล่าวย้ำว่า เฟดมีความมุ่งมั่นที่จะสกัดเงินเฟ้อให้ชะลอตัวลง ซึ่งประเด็นต่างๆ ยังคงคล้ายเดิม แต่อีกด้านนักลงทุนก็ยังกังวลว่าการที่เฟด เร่งปรับขึ้นอัตราดอกเบี้ยจะส่งผลให้เศรษฐกิจสหรัฐเข้าสู่ภาวะถดถอยและฉุดดีมานด์น้ำมันชะลอตัวลง ทำให้กดดันต่อตลาดฯ เล็กน้อย
สำหรับแนวโน้มช่วงบ่ายคาดว่า ตลาดฯ น่าจะยังคงเคลื่อนไหวคล้ายกันกับช่วงเช้า รอดูตัวเลขเศรษฐกิจต่างๆ ของสหรัฐ ให้แนวรับไว้ที่ 1,550-1,560 จุด และแนวต้าน 1,580 จุด
อย่างไรก็ดีภาคเช้ามีแรงซื้อกลับกลุ่มหุ้นเปิดเมืองและแบงก์ เนื่องด้วยที่ประชุมศูนย์บริหารสถานการณ์โควิด-19 (ศบค.) เมื่อวันที่ 17 มิ.ย. 2565 มีมติผ่อนคลายมาตรการต่างๆ ที่เกี่ยวข้องกับการเดินทางและท่องเที่ยว ให้มีผลตั้งแต่วันที่ 1 ก.ค.2565 เป็นต้นไป เพื่อกระตุ้นจำนวนนักท่องเที่ยวต่างชาติเข้าไทย ดังนี้
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BANPU มูลค่าการซื้อขาย 1,818.45 ล้านบาท ปิดที่ 12.50 บาท ลดลง 0.20 บาท
JASIF มูลค่าการซื้อขาย 1,791.20 ล้านบาท ปิดที่ 9.80 บาท ลดลง 0.50 บาท
PTT มูลค่าการซื้อขาย 1,717.64 ล้านบาท ปิดที่ 33.25 บาท ลดลง 0.50 บาท
PTTEP มูลค่าการซื้อขาย 1,710.32 ล้านบาท ปิดที่ 154.00 บาท ลดลง 4.00 บาท
AOT มูลค่าการซื้อขาย 1,209.56 ล้านบาท ปิดที่ 69.50 บาท ราคาไม่เปลี่ยนแปลง